Derek Prince'i Teenistus
Mehed ja isad - 2
Osa 2/2
Nüüd vaatame Pauluse teenistust, tuntud juhtumit Filippuses,
kus vangla vabises maavärinas ja kõik vangid said vabaks.
Vangivalvur hakkas end tapma, sest ta vastutas vangide eest
oma eluga - kui nemad põgenesid, pidi tema oma eluga vastutama.
Paulus aga ütles: ära tapa end, oleme kõik siin.
Siis ta hüüdis selle iidse küsimuse: mis pean tegema, et päästetud saada?
Uue Testamendi vastus on Apostlite teod 16:31:
Aga nemad ütlesid: "Usu Issandasse Jeesusesse, siis pääsed sina.."
Paljud evangeelsed kristlased peatuvad siin,
kuid see pole salmi lõpp: "..siis pääsed sina ja su pere!"
Kui kahju, kui jätame lõpu välja. Sest isal on eesõigus uskuda,
et ta pere saab päästetud.
Vastutuse tõttu annab Jumal talle ka meelevalla.
Jumal ei anna iialgi vastutust ilma meelevallata
ega ka meelevalda ilma vastutuseta.
Selle tohutu vastutuse tõttu, mis Jumal on isa peale pannud,
annab Ta isale meelevalla uskuda oma pere eest.
Seda ütles ka Joosua: "Aga mina ja mu pere,
meie teenime Issandat!"
Kuidas ta teadis, et ta pere Jumalat teenib?
Sest tal oli meelevald uskuda seda neile.
Tegelesin ühe kalli naisega, kes oli väga mures
oma päästmata pere pärast.
Lohutasin teda, et Ap 16:31 ütleb: "Usu Issandasse Jeesusesse,
siis pääsed sina ja su pere!"
Ta läks ära, aga Püha Vaim noomis mind õrnalt:
sa kasutasid seda kirjakohta valesti,
seda ei öeldud naisele, seda öeldi mehele, kes oli perepea.
Mehel oli õigus oma pere eest uskuda.
Naised, te võib-olla ütlete: aga mis meist saab?
Ärge võtke seda kirjakohta, teil on vaja head näidet.
Kui oled alandlik, siis selleks on hoor Raahab.
Tema uskus kogu oma pere eest, kuid see ei sõltunud tema rollist
oma perekonnas.
See põhines ta usul, mis Jumal talle andis.
See oli siis isa vastutus preestrina.
Vaatame isa vastutust prohvetina.
Võid öelda nii: preestrina esindab isa oma peret Jumalale,
prohvetina esindab ta Jumalat oma perele.
See on jällegi üks isa eriline, unikaalne eesõigus.
Vaatame Efeslastele 6:4, Paulus ütleb:
"Ja teie, isad, ärge ärritage oma lapsi vihale, vaid kasvatage neid
juhatamise ja manitsemisega Issanda tahte järgi!"
Kelle vastutus on lastele Jumala Sõna tõdesid õpetada?
Isa. Kes seda tavaliselt teeb?
Ema. Kas see on Jumala kord?
Ei.
Teate, mis juhtub, kui see nii on?
Väike Juhan kasvab üles, kui ta on umbes 12-aastane,
ütleb ta: ma tahan oma isa moodi mees olla.
Isa ei käi kirikus, ei ole Piiblit, nii et mina ka ei pea siis.
Tänu Jumalale naiste eest, kes lapsi õpetavad,
kuid probleem on selles, et poistel jääb mulje,
et kristlus on naiste jaoks.
Ja kui tahad tõeline mees olla, valid teise tee.
Koloslastele 3:21 ütleb Paulus: "Isad, ärge riielge oma lastega,
et nad ei muutuks araks!"
Siin on kesktee: ühest küljest rakenda distsipliini,
ära lase lastel sõnakuulmatuks muutuda.
Samal ajal aga ütleb Paulus: ära provotseeri neid,
ära tee neid maha, ära ole järsk ja kriitiline,
ära pane neid alla andma.
Kui sa lapsele pidevalt rõhutad, et ta eksib,
siis annab laps alla, ei üritagi, arvab, et nagunii ei saa hakkama.
Seega on olemas kesktee. Kuid see on isa vastutus.
5 Moosese 11 annab Mooses tohutult tarka nõu,
kuidas peaksid isad oma pere vaimse elu juhtimise kohustust täitma.
5 Moosese 11:18 alates, selle vastutuse põhieesmärk on
tuua Jumala Sõna oma perele. 5 Ms 11:18, see on öeldud isadele:
"Ja pange siis need mu sõnad oma südamesse ja hinge,
siduge need tähiseks oma käe peale ja need olgu laubanaastuks
teie silmade vahel.." Teisisõnu, mis peaks su elus silma torkama?
Jumala Sõna.
"Õpetage neid oma lastele, rääkides neist kojas istudes ja
teed käies, magama heites ja üles tõustes!"
Teisisõnu, iga olukord pereelus on võimalus
Jumala Sõna tõdesid õpetada.
Ära piirdu vaid ühe religioosse sündmusega nädalas.
Olen päris paljude jumalasulaste lapsi aastate jooksul õpetanud.
Mõned neist on kõige hullemad mässajad.
Avastasin, et enamik neist pidas oma religiooni
kui spetsiaalseks ülikonnaks, mis nad pühapäeviti kirikusse
selga panid, kirikus kandsid, tulid koju ja kappi panid,
ning ei kandnud uuesti enne järgmist pühapäeva.
See on osaliselt nende vanemate süü, sest kui religioon midagi tähendab,
peab see olema osa igapäevasest kodusest elust.
Enne kui oma esimese naisega abiellusin,
oli ta üksi emaks tüdrukutele umbes 18 aastat.
Tihti puudus rahast, ei teadnud, mida järgmisel päeval söövad,
kuid ta tegi üht - ta pani lapsed koos endaga palvetama.
Ta ütles: lapsed, meil pole midagi hommikul süüa, palvetame!
Nad palvetasid ja toit tuli, ja see õpetas lastele rohkem Jumalast
kui mitmeid tunde pühapäevakoolis.
Nad nägid, et Jumal vastab nende palvetele.
Ära hoia kunagi lapsi oma vaimsest elust eemal,
kaasa nad sellesse.
Kui lähete puhkusele, palvetage selle eest koos:
kuhu lähete, mida teete.
Kui ühel lapsel on koolis probleemid, ära lihtsalt noomi teda,
palvetage selle eest koos.
Kui lapsed õpivad palvetama, on nad täiskasvanuna ka usklikud.
Võin seda kogemusest öelda.
Kõigil me tütardel olid kiusatused, omad katsumused ja probleemid,
kuid kui räägid nendega, mäletavad nad kõik kordi,
kus Jumal võimsalt sekkus.
Mäletan ühte tüdrukut, ta polnud päris meie perest,
ta pani suurt raudust kinni ja vigastas oma varvast nii,
et lõikas selle peaaegu ära.
Lydia palvetas ta eest ja varvas sai terveks.
See tüdruk ei olnud kindlasti eeskujulik kristlane,
kuid see teadmine ei lahkunud temast iial, et tal oli varvas alles,
kuna ta ema palvetas ta eest.
Mu kõige noorem tütar, Inglise tüdruk,
oli umbes 18-aastane, ta oli meiega koos Keenias.
Käisime Mombasas konverentsil, kohtasime üht kallist venda,
kes on nüüd Issanda juures.
Elisabeth, me tütar, oli seal, ta on väga lühinägelik,
ta nägemine halvenes. Igal aastal pidime kangemad prillid hankima.
Ütlesime: vend Mattson, kas palvetaksid Elisabethi silmade eest?
Ta palvetas ja tüdruk võttis prillid ära, me ei käskinud.
Natuke hiljem tahtsime teada, kuidas tal läheb:
kuidas su silmad on? Tüdruk ütles: see mees palvetas ju!
Ta nägemine oli perfektne. Temast sai hiljem medõde,
ta ei pidanud kunagi prille kandma.
Tal tulid omad katsumused, kuid ta teadis üht -
Jumal on reaalne, ta vastab palvetele.
See on ankruks siis, kui inimesed elu tormidesse satuvad.
Las nad mäletavad midagi, mis kodus juhtus,
kui sina nendega palvetasid ja Jumal vastas.
Ärge hoidke lapsi oma vaimsest elust eemal,
las nad olla osa sellest.
Lõpuks veel üks näide isast kui prohvetist,
sellest, kes esindab Jumalat oma perele.
Olen sellest kirjakohast nii palju kordi õpetanud,
et nii nagu oli Noa päevil, nii on ka Inimese Poja päevil.
Tõin kõik Noa aja pahed välja, mis toimub ka praegu me silme ees.
Ühel päeval avastasin ka hea poole,
Heebrealastele 11:7: "Usu läbi sai Noa hoiatuse selle kohta,
mida veel ei olnud näha, ja ta ehitas jumalakartuses laeva
oma pere päästmiseks; ja selle kaudu ta mõistis süüdi maailma ja
sai selle õiguse pärijaks, mis tuleb usust."
Noa päevadel oli ka teine külg: Noa, õige inimesena,
kuulis Jumalalt katastroofist, mis oli tulemas,
valmistus selleks ja päästis oma pere.
Usun tõesti, et elame ajal, mil peame ka nii käituma.
Sest usun, et maad tabab aina rohkem ootamatuid katastroofe,
enam ei ole turvaline lennata, ei tea, millal võib pomm lennukis olla.
Kui sul on aga Noa tarkus, siis tead, kuidas oma peret
päästa ja kaitsta.
Üks väike kõrvalepõige: kuulsin ühest mehest,
kes väga kartis, et lennukis on keegi pommiga.
Statistik ütles talle, et võimalus, et lennukis on keegi pommiga,
on 1/15 000, kuid variant, et lennukis on kaks meest pommiga,
on 1/5 miljonist.
Pärast seda kandis ta alati pommi kaasas.
See pole soovitatav näide Noa kohta.
Vaatame nüüd isa kui kuningat või valitsejat.
1 Timoteose 3:4-5, siin räägitakse koguduse vanemast:
"Kes oma peret hästi juhatab ja kelle lapsed elavad kuulekuses
ja kõigiti väärikalt. Sest kui keegi ei oska juhatada oma peret,
kuidas ta võib kanda hoolt Jumala koguduse eest?"
See sõna on "valitsema", see on perepea teenistuse kolmas osa,
ta esindab Kristust kui preestrit, prohvetit ja kuningat.
Mis on kuninga ülesanne?
Valitseda, juhtida.
See on tänapäevasest mõtteviisist kadunud,
elame keskkonnas, kus võim on peaaegu et ebasünnis sõna,
kuid ilma võimuta, meelevallata on meil vaid anarhia.
Vajame autoriteeti, meelevalda - kõige enam isa meelevalda perekonnas.
Mulle on alati muljet avaldanud Jumala põhjus, miks ta valis
Aabrahami. Vaatame 1 Moosese 18:17-19.
Aabrahami nime kohta toon välja, et ta algne nimi oli Aabram -
heebrea keeles "av ram", mis on "ülendatud isa".
Kui Jumal tegi temaga teise ja igavese lepingu,
muutis Ta nime "av ra ham", mis tähendab
"paljude isa", kuid Aabrahami iseloomu põhiolemus oli isa,
Jumal valis ta kui isa, sest Ta tahtis, et temast tuleks uus rahvas.
1 Moosese 18 näitab Issand, miks Ta Aabrahami valis,
tol ajal oli sadu tuhandeid inimesi maa peal
ja kõigi nende hulgast valis Jumal välja ühe mehe,
kes oleks see uue rahva erakordne, unikaalne pea.
"Ja Issand ütles: "Kas peaksin varjama Aabrahami eest,
mida tahan teha? Aabraham saab ometi suureks ja vägevaks rahvaks
ja tema kaudu õnnistatakse kõiki maailma rahvaid.
Sest ma tean temast, et ta käsib oma poegi ja järeltulevat sugu
hoida Issanda teed ning teha, mis õige ja kohus,
et Issand võiks anda Aabrahamile, mis ta temale on tõotanud."
Miks Ta tema valis? Mis Ta temas nägi?
Võib kahtemoodi tõlkida, mulle meeldib vana tõlge:
ma tunnen teda, et ta käsib oma lapsi ja peret..
Teine tõlge ütleb: olen teda tundnud ja ta valinud,
et ta käsiks oma lapsi ja peret..
Ükskõik kumba tõlget kasutada, see joon Aabrahami olemuses,
mis ta Jumala valikuks sobivaks tegi
ühele kõige erakordsemale postitsioonile ajaloos,
oli see, et Jumal võis usaldada teda, et ta juhtis oma lapsi
ja perekonda.
On aeg, mil isa peab oma peret juhtima, valitsema.
On olukordi, kus peab antama käske ja täitma reegleid.
Kui tahad, et su laps oleks õnnetu, ära distsiplineeri teda.
Kõige õnnetumad lapsed on need, kel pole elus mingit korda,
nad on kõige ebakindlamad.
Lapsele meeldivad piirid, mis pakuvad talle turvalisust.
Mäletan, kui mu aafriklasest tütar oli kuusteist ja
tegeles teatud teismeliste probleemidega,
kuigi ta on väga armas kristlik tüdruk.
Ta tahtis teha midagi, mis ei olnud väga tark ega õige.
Ta vaatas mulle otsa ja ütles: kas sa lubad mul seda teha?
Ütlesin: ei, ma ei luba, sest see teeb sulle halba.
Võib-olla arvad, et ta oli pahane. Kuid nägin ta näost,
et see oli talle kergenduseks, et olin seadnud piiri.
Tal polnud endas jõudu endale piiri seada,
kuid ta oli tänulik mulle, et mina piiri seadsin.
On ebaaus lastele vabadus anda, eriti tänapäeva maailmas,
ja mitte mingeid piire seada.
Piirid peaksid olema lihtsad, praktilised ja
neid peab saama lastele selgitada.
Miks me ei vaata teatud saateid telekast?
Sest kahjulik su vaimsele ja moraalsele elule.
See on üks suuremaid probleeme tänapäeval.
Usun, et tänapäeva peredes on isa suurim vastutus
kontrollida televiisori vaatamist.
Minu jaoks on see lihtne, ma ei vaata seda, kuid see pole kõigile.
Ma ei soovita seda, ei ütle, et see teeb mind teistest vaimsemaks.
Mulle lihtsalt ei meeldi telekas.
Pane tähele aga veel, mis Issand Aabrahami kohta ütles:
"Aabraham saab ometi suureks ja vägevaks rahvaks.
Tahan kindlalt öelda, et rahvas ei saa olla suurem
kui on selle isad.
Kui isad ebaõnnestuvad, langeb kindlasti ka rahvas.
Iga rahva tugevus peitub ta isade iseloomus, väärikuses ja jõus.
Roomlastele 4:11-12 ütleb, Aabraham on kõigi isa,
kes käivad tema jälgedes.
Teisisõnu, ei piisa vaid ütlemisest: olen uuesti sündinud,
seega Aabraham on mu isa.
Peame elama nii, nagu tema elas.
Üheski valdkonnas pole see tähtsam kui perekonnas.
Peame vaatama hetkeks ka meest, kes oli Aabrahamiga väga lähedane,
ta nimi oli Lott.
Kui uurid nende meeste elu, nad kogesid palju koos.
Iga ilmutus, mis Aabrahamil oli..
Siis nad jõudsid paika, kus nad lahku läksid.
Teate küll, milline härrasmees Aabraham oli, ta ei öelnud:
mina valin. Ta ütles Lotile: vali sina,
mina võtan ülejäänu.
Ta oli vanem mees, tal oli Jumala tarkus ja
ta ei rabanud.
Keegi ütles: Jumal annab oma parima neile,
kes jätavad valiku Tema hoolde. Oled sa nõus seda tegema?
Aabraham ütles: Jumal, sul on küllalt.
Kuhu poole Lott suundus?
Soodomasse. Mis teda sinna tõmbas?
Põhimõtteliselt raha, jõukus. Lott armastas maailma ja
maailma asju.
Peatüki lõpus näeme, et ta suundus Soodomasse.
Järgmisel korral räägitakse temast, kui ta on keset Soodomat ja
ka vastav kodanik.
Siis tuli aeg, mil Jumal kuulutas kohtumõistmise
Soodoma ja Gomorra üle.
Kuna Aabraham palvetas, saatis Jumal kaks inglit,
kes Loti Soodomast välja viivad.
Nad ütlesid: kui sul on pojad või sugulased siin, hoiata neid,
sest Jumal hävitab selle linna.
Lott läks oma väimeestega rääkima ja need naersid ta üle,
nad ei võtnud teda tõsiselt.
Lõpuks ta põgenes koos oma naise ja kahe tütrega.
Ta naine ei pääsenud, sest ta muudeti soolasambaks ja
ülejäänud perekonna jättis ta Soodomasse.
Tahan välja tuua, et Lott viis oma pere Soodomasse,
kuid ta ei suutnud neid välja tuua.
Milline vastutus.
Isad, kuhu te oma perekondi juhite,
mis teid motiveerib?
Kas armastate maailma ja maailma asju?
Siis on oht, et lähete Loti teed.
Kuidas saad täita oma kohustusi isana?
Olen ise selle üle palju mõelnud. See pole lihtsalt teooria.
Tahan anda sulle meeles pidamiseks viis asja:
1. Teadvusta oma vastutust. Võta oma positsioon, ütle:
Jumal, olen isa. Mõistan vähemalt teatud määral, mida ootad isalt.
Aktsepteerin oma vastutust Sinu ees.
Nagu ütlesin, Piiblis käivad vastutus ja meelevald käsikäes.
Jumal annab meelevalla neile, kes võtavad vastutust.
Kui sa ei võta vastutust, siis sul pole ka meelevalda,
sest see on Jumala õiglus ja tarkus.
Kui võtad vastutuse omaks.. sa ei pea olema tohutult edukas,
ei pea olema kõik vastused, kuid pead ütlema:
Jumal, ma võtan vastutuse.
Siis Jumal annab sulle meelevalla, mida vajad.
Meelevald tuleb Jumalalt, Ta on ainus allikas.
2. Alanda end Jumala ette. Tunnista: Jumal, see ülesanne
on liiga suur mu jaoks, ma ei suuda seda teha.
Peetrus ütles: alanduge Jumala võimsa käe alla..
Jumal paneb suurelistele vastu, aga alandlikele annab armu.
Kui tahad Ta armu, alanda ennast.
See pole raske, sest isa positsioon on nii kõrge,
et keegi meist ei suudaks seda omast jõust teha.
3. Usalda Jumalat armu suhtes. Oota Temalt armu.
Kasuta usku. Nagu siis, kui oled kutsutud näiteks evangelistiks.
Usaldaksid Jumalat, et Ta annab armu olla evangelist.
Miks mitte siis isaks olemiseks, mis on palju raskem teenimistöö.
Isiklikult arvan, et kaks kõige raskemat tööd on
olla isa ja olla pastor.
Jumal aidaku meest, kes on nii isa kui ka pastor.
Pean neist lugu.
4. Ole hoolas. Anna endast kõik.
See pole poole kohaga töö, seda ei saa poolikult teha,
pead andma endast kõik.
5. Pane see esimesele kohale oma ajagraafikus.
Ajahulk näitab, kui tähtsaks sa seda pead.
Enamikel hooletusse jäetud lastel, kui nad räägivad nõustajate või
noorsootöötajatega, on üks probleem:
me vanemad ei kuula meid kunagi.
Nad peavad meile loengut, ütlevad, mida peame tegema,
kuid nad ei lase meil kunagi endaga rääkida.
Mooses ütles: kui oled isa, pead rääkima oma lastega teel olles,
maha istudes ja üles tõustes. See on täis töökoht.
Pead andma endast kõik.
See ei tähenda, et sa oma tööd ei teeks,
kuid see tähendab, et isaks olemine on tegelikult su esmane prioriteet.
Anna sellele esimene koht oma elus.
Kordan veelkord, mu soovitused.
Pean ausalt ütlema, et ma pole paljus neis asjus edukas olnud..
Kui elaksin uuesti läbi oma aja isana, siis teeksin üht:
veedaksin oma lastega rohkem aega.
Nagu paljud jutlustajad, olin isiklikul tasandil ambitsioonikas,
tahtsin edukat kogudust ja
tihti ohverdasin oma perekonna koguduse asemel.
Ma ei teeks seda iialgi uuesti, mul on väga kahju.
Mu viis soovitust ja siis lõpetame: 1. Võta vastutus ja
koos sellega tuleb meelevald; 2. Alanda end Jumala ette;
3. Usalda Jumalat, et ta annab armu; 4. Ole hoolas, see on täisajaga töö;
5. Olgu see esimene prioriteet su ajagraafikus.
Tahaksin palvetada nende eest, kes on isad ja abielumehed.
Naised, lihtsalt palvetage minuga koos
oma meeste ja perepeade eest.
Isa, tahan tänada Sind, et sind kutsutakse Isaks,
et Sa oled Isa, et Sa tõesti hoolid peredest,
et pere on viis, kuidas tahad end maa peal näidata.
Tänan iga kalli venna eest, kes seisab su ees praegu,
arvan end samuti nende hulka.
Palun Sinu armu nende meeste ja nende perede üle uuel viisil
tänasest päevast alates.
Usun Issand, et mul on usku praegu Jeesuse nimel,
et vabastada arm nende üle, mida nad vajavad
Sulle auks, Issand, Jeesuse nimel, aamen.
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik